4. ekspeditsioon
4. ekspeditsioon oli Rahvusvahelise Kosmosejaama neljas alaline meeskond. Ekspeditsiooni kuulusid Vene kosmonaut Juri Onufrienko, kellest sai jaama neljas komandör ning NASA astronaudid Carl Walz ja Daniel Bursch. 4. ekspeditsiooni viis missiooni STS-108 raames jaama kosmosesüstik Endeavour, mis startis 5. detsembril 2001 Kennedy Kosmosekeskusest. Ekspeditsioon algas 7. detsembril ja selle ajal suurenes jaamas tehtava teadustöö hulk märgatavalt ja teaduskatsete arv kahekordistus. Meeskonnaliikmed väljusid ekspeditsiooni vältel kolm korda avakosmosesse, viibides seal kokku 17 tundi ja 51 minutit. 4. ekspeditsioon lahkus jaamast juunis 2002 missiooni STS-111 pardal.